 Ekiti Bank Robbery: Iléeṣẹ ọlọpàá rí ọkọ mẹta gbà lọwọ adigunjalè báńkì Iyin-Ekiti Amọ, ileeṣẹ ọlọpaa ipinlẹ Ekiti ti kede pe, oun ti ri ọkọ mẹta tawọn adigunjale naa lo, lati ṣiṣẹ ibi wọn. Ninu atẹjade kan ti agbẹnusọ fun ileeṣẹ ọlọpaa Ekiti, Ọgbẹni Sunday Abutu fi sita ṣalaye pe ado oloro IED, igbo, ọti ati foonu meji lawọn ri ninu awọn ọkọ naa. Ileeṣẹ ọlọpaa ni mẹwaa lawọn adigunjale naa, awọn ọkọ ti wọn si lo fi fọ banki naa ni ọkọ ayọkẹlẹ Volkswagen Golf pẹlu nọmba GED 906 AA, Acura MDX Jeep pẹlu nọmba LSR 327 CD, ati Toyota Camry to ni nọmba No GED 106 ER. Ileeṣẹ ọlọpaa ni apa awọn agbofinro to n ṣọ banki naa ko ka wọn, nitori bi wọn ṣe pọ wa, ti gbogbo wọn si wọle lẹẹkan naa. Agbẹnusọ fun ileeṣẹ ọlọpaa ṣalaye pe, ko si ẹni to ba iṣẹlẹ naa lọ. Ọgbẹni Abutu wa rọ awọn araalu lati mase foya, nitori iwadii ti bẹrẹ lati rii pe ọwọ tẹ awọn aṣebi naa. O ni awọn adigunjale naa fẹsẹ fẹ, ti wọn si fi ọkọ ti wọn gbe wa silẹ nigba tawọn ọlọpaa de ibẹ, ti wọn si kọju ija kọ wọn. Ileeṣẹ ọlọpaa Ekiti rọ awọn araalu Iyin-Ekiti pe, ki wọn fi to awọn ọlọpaa leti ti wọn ba kẹfin ẹnikan to ṣeeṣe ko wa lara awọn adigunjale naa. Ìṣẹlẹ Kàyéèfì: Ìpáǹle tú Abass Owonikoko sí ìhòòhò ayé, kó tó gba kéú lọgbà ẹwọn Ẹnikan ti iṣẹlẹ ọhun ṣoju rẹ ṣalaye fawọn akọroyin pe, ni bii aago mẹta aabọ ọsan lawọn adigunjale naa de banki ọhun. O ni ohun ija ado oloro bii dynamite ni wọn fi ṣilẹkun ile ifowopamọ si naa, nibi ti wọn ti ji owo ko lọ. : Ọjọ buruku, Eṣu gbomi mu lọjọ Ẹti, ọjọ keji oṣu kẹwaa ọdun 2020 jẹ niluu Iyin-Ekiti, nibi tawọn adigunjale ti yabo ile ifowopamọ WEMA ti wọn si gbe ẹgbẹlẹgbẹ miliọnu owo naira lọ. 